stanford-oval/wikipedia huggingface dataset:
רכבת גלגלי שיניים
רכבות גלגלי שיניים בעולם > צ'ילה

Ferrocarill Arica La Paz, Arica - לא פאס
El Ferrocarril Trasandino Los Andes - מנדוסה .
רכבות גלגלי שיניים בעולם > הרפובליקה הצ'כית

רכבת שיניים טנוואלד-חרכוב (Tanvald-Harrachov)
רכבות גלגלי שיניים בעולם > צרפת

קו C של המטרו ליון
חשמלית מון בלאן
רכבת מונטנברס
רכבות גלגלי שיניים בעולם > שווייץ

AlpTransit Gotthard (ATG)
Bergbahn Rheineck-Walzenhausen (RhW)
Berner Oberland-Bahnen
Brienz Rothorn Bahn
Brünigbahn, ( Lucerneből Interlakenbe )
Brig-Visp-Zermatt
Chemin de fer Aigle-Leysin
Chemin de Fer de Martigny au Châtelard (MC/TMR)
Chemin de fer Martigny-Orsières
Chemin de fer Montreux-Glion-Rochers-de-Naye
Dampfbahn Furka-Bergstrecke (DFB)
Dolderbahn (Db)
Furka-Oberalp-Bahn
Glacier Express
Gornergratbahn
Jungfraubahn
Luzern-Stans-Engelberg-Bahn
Matterhorn-Gotthard-Bahn
Monte Generoso
Pilatus
Rigi-Bahnen ( Arth-Rigi-Bahn )
Rorschach-Heiden-Bahn
Schynige Platte
Vitznau-Rigi-Bahn
Wädenswil-Einsiedeln-Bahn
Wengernalpbahn
Zentralbahn (Zb)
Zermatt to Täsch, a BVZ Zermatt-Bahn
ראו גם

RAIL-INFO שווייץ (בגרמנית)
חברת הרכבות הר וושינגטון (באנגלית)
פרויקט העברת המים דרום-צפון

| --- | --- |

אין תמונה חופשית
 מידע כללי
 סוג:  מיזם, מגה פרויקט 
 מדינה:  הרפובליקה העממית של סין 
 
  (למפת הרפובליקה העממית של סין מוגדלת) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןהמיזם המערבי(למפת הרפובליקה העממית של סין רגילה) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןהמיזם המערבי
 
פרויקט העברת המים דרום-צפון ולפעמים פרויקט הסטת המים דרום-צפון (במנדרינית: 南水北调工程, פין-יין: Nánshuǐ Běidiào Gōngchéng, תרגום מילולי: "הפרויקט שנועד להסיט מימי הדרום לאזור הצפון") הוא מגה-פרויקט להטיית מים שנועד לפתור בעיית התייבשות קשה באזורים נרחבים בסין. הפרויקט נחשב על ידי כמה אנליסטים ליקר בעולם המודרני, ונפרש על פני עשרות שנים של פיתוח תשתיות. עד שנת 2014, הושקעו בפרויקט מעל 79 מיליארד דולר. תכליתו לתעל כ-45 מיליארד קוב מים נקיים כל שנה למרכז וצפון סין, מנהר היאנג צה שבדרום סין, באמצעות שלוש מערכות של תעלות ענק:
הציר המזרחי - לאורך התעלה הגדולה
הציר המרכזי - זורם מהאזורים הרמים של נהר האן לבייג'ינג וטיאנג'ין
הציר המערבי - יוצא משלושה נחלים שמזינים את היאנג-צה ליד רכס הרי באיאן-קראס לכוון צ'ינגהאי, גאנסו, שאאנשי, שאנשי, מונגוליה הפנימית ונינגשיה
מחלוקות וביקורת

בפרק זה אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. 
אנא שקלו לשפר את אמינות הפרק באמצעות הבאת מקורות לדברים ושילובם בגוף הפרק בצורת הערות שוליים. (2 ביולי 2021)
מימוש הפרויקט דורש טרנספר של מעל 330,000 תושבים. נגבו עדויות של כפריים שטענו כי הממשל החתים אותם בכפייה על הסכמה למיקום מחדש.
כמה מומחים טוענים כי הפרויקט יגרום נזק סביבתי אדיר עקב הטיית המים.
בקיץ 2013 התלוננו חקלאי-דייג של אגם דונגפינג כי מימי היאנג-צה המזוהמים שנשפכים לאגם עקב הציר המזרחי של הפרויקט, הורגים את הדגים באגם.
הערות שוליים

↑  Chang, Gordon G. (8 בינואר 2014). "China's Water Crisis Made Worse by Policy Failures". World Affairs. אורכב מ-המקור ב-2019-07-23. נבדק ב-23 בנובמבר 2018. {{cite news}}:  (עזרה)
↑  "{title}" 南水北调工程. Xinhua Net (בסינית). 2002-12-27. ארכיון מ-2014-03-07. נבדק ב-9 במרץ 2014. {{cite news}}:  (עזרה)
↑  Wang, Yue (2014-02-20). "Chinese Minister Speaks Out Against South-North Water Diversion Project". Forbes Asia. ארכיון מ-2014-03-09. נבדק ב-9 במרץ 2014. {{cite news}}:  (עזרה)
↑  Jaffe, Aaron; Keith Schneider (1 במרץ 2011). "A Dry and Anxious North Awaits China's Giant, Unproven Water Transport Scheme". Circle of Blue. ארכיון מ-2014-03-07. נבדק ב-9 במרץ 2014. {{cite web}}:  (עזרה)
PHTLS

PHTLS (ראשי תיבות של Pre Hospital Trauma Life Support) היא סכמה לטיפול בפצוע טראומה גופנית בודד בשטח, המיושמת באופן מלא בעיקר בארגוני רפואת חירום כגון "מגן דוד אדום" ו"איחוד הצלה". מטרת הסכמה היא פינוי מהיר של הפצוע לבית חולים, אחרי ביצוע פעולות טיפול מצילות חיים בלבד בשטח, זיהוי הנפגע וסביבתו והערכה זריזה של סיכונים העלולים להחמיר מצבו. הסכמה כוללת 5 שלבים בשני סבבים, כשבין שני הסבבים מפריד שלב בו מחליטים בין פינוי מיידי  לבית חולים, לבין השלמת פעולות נוספות בשטח, ואז פינוי הפצוע לבי"ח לאחר קיבוע נאות.
שלבי הסכמה

בסכמה חמישה שלבים, לפי 5 האותיות הראשונות של האלפבית האנגלי: ABCDE, כשהראשון (S) הוא שלב מקדים אופציונלי:
שלבי הסכמה > S - safety

זהו השלב המקדים, בו מוודאים את ביטחון ובטיחות המטפל(ים) והפצוע, על ידי:
הקפדה על סטריליות (עטיית כפפות ו/או לבוש-מגן אחר, כפי המתחייב)
שימוש באמצעי חיטוי והתרחקות מגורמים מזהמים
במקרים של תאונת דרכים: קריאה למשטרה לאבטח את התנועה במקום, עטיית סימני זיהוי ואפוד זוהר, כיבוי מנוע והרמת בלם יד ברכבים המעורבים (מחשש לפיצוץ וכדומה)
עצירת שטפי דם פורצים - המאיימים מיידית על חיי הפצוע.
שלבי הסכמה > A - airway

זהו שלב אבטחת נתיב האוויר לפצוע והתרשמות מרמת הכרתו, והוא כולל:
בדיקת הכרה (ניסיון לדובב אותו, לעוררו בגרימת רעש או בהסבת כאב מבוקר)
אבטחת נתיב אויר פתוח והגנה על עמוד שדרה צווארי; (פתיחת נתיב האוויר בטכניקת "דחיקת הלסת" (jaw thrust) אחרי טראומה, או "הרמת-מצח-סנטר" (chin lift) כשאין חשש לפגיעה בעמוד השדרה הצווארי)
בדיקה יסודית של העורף והצוואר לאיתור חבלות מהטראומה
הנחת צווארון ייעודי לקיבוע הצוואר אחרי טראומה
כשיש איום על נתיב האוויר חובה לסלק הפרשות (אצל מחוסר הכרה תישקל החדרת מנתב אוויר ייעודי (Airway) לפיו של הפצוע, בגודל מתאים).
שלבי הסכמה > B - breathing

מטרת הפעולות בשלב זה ניטור נשימה תקינה, על ידי:
חישוף פלג גוף עליון להתרשמות מהנשימות וחיפוש סימנים לחבלות בבית החזה
הערכת מצב הנשימה של הפצוע, סיוע אפשרי בחמצן או הנשמה במפוח "אמבו", כמתחייב ממצבו
אזהרה: אין לחבוש פציעות חודרות באזור בית החזה בתחבושת רגילה! פצע חודר בחזה יש לחבוש בתחבושת עם שסתום חד-כיווני 'אשרמן' למניעת הצטברות אוויר בחלל החזה והריאות; כך יתאפשר לאוויר ולדם לצאת החוצה למניעת התפתחות של 'חזה-אוויר'. (אם אין תחבושת 'אשרמן' אפשר להשתמש כחלופה באמצעי אטים-אוויר כמו שקית פלסטיק, תוך הדבקת שלושה מארבעת צדי השקית לגוף; כך מאלתרים חבישה עם שסתום חד-כיווני החוצה)
שלבי הסכמה > C - circulation

הפעולות בשלב זה נועדו לנטר בעיות הקשורות למחזור הדם:
עצירת שטפי דם לא פורצים, שלא טופלו בשלב ה-S
בדיקת הבטן: התרשמות משטפי דם פנימיים, האם הבטן רכה/קשה במישוש, ועוד
הערכת קצב הלב במישוש, בדיקת מילוי קפילרי, טמפרטורת העור וצבעו, הזעה.
שלבי הסכמה > D - disability

זהו שלב הערכה נוירולוגית מהירה לאיתור ליקויים נוירולוגיים:
בדיקת הכרה חוזרת, התרשמות מהתמצאות כללית בזמן ובמרחב
התרשמות ממצב האישונים
הערכת "כוח גס" בידיים
התייחסות לתלונות הפצוע
התרשמות מתזוזת/תנוחת הגפיים
שלבי הסכמה > E - exposure

הפשטה וחישוף כל הגוף בחיפוש זריז של פציעות נוספות, שברים או כוויות
כיסוי מהיר של הפצוע למניעת היפותרמיה ולכיבוד צנעת הפרט
שלבי הסכמה > "טפל או טוס" (T&T)

זהו שלב ההחלטה אם להשלים בשטח את כל הטיפול בפצוע או לפנותו בדחיפות לבית חולים אחרי קיבוע נאות ללוח גב
שלבי הסכמה > קיבוע לקרש גב

בחירום ניתן לבקש מעובר אורח בנימוס לעזור להעלות המטופל לקרש גב ב°45 (דוגמת פניה: "שלום, אנחנו ממד"א ומבקשים את עזרתך: החזק נא את קרש הגב ב°45 וכשאני אומר "°90 מעלות" אנא הצמד אותו ככל האפשר קרוב לפצוע, וכשאנחנו נוריד אותו בהדרגה, אנא הורד איתנו הקרש בקצב שלנו, תודה")
[לפקודתו של א' מחזיקים ב' ו-ג' את המטופל כשידיהם בהצלבה, ומרימים אותו ב-°30, °60, ובסוף °90].
חשוב: כשמגיעים ל°90 מעלות שואלים את עובר-האורח אם ראה פציעות בגב.
שלבי הסכמה > הסבב המשלים

'הסבב השניוני', או 'המשלים', כולל בדיקות וטיפולים שלא בוצעו ב'סבב הראשוני':
(A) המשך אבטחת נתיב האוויר ועמוד השדרה הצווארי
(B) בדיקת הנשימה תוך ספירת קצב נשימות בדקה
(C) בדיקות לחץ דם, דופק, מתן עירוי נוזלים לפי הצורך
(D) חבישות, קיבועים וטיפול לפי הסדר: כוויות, פצעים, שברים
(E) קיבוע מלא לקרש גב אם לא בוצע עד כה, ופינוי להמשך טיפול בבית חולים
| עזרה ראשונה |
| --- | --- | --- |
| פעולות | ניהול נתיב אוויר •  החייאה • הנשמה • תמרון היימליך |  |
| ציוד | תיק עזרה ראשונה • דפיברילטור • מנשם ידני • אמבולנס • אלונקה • קרש גב |  |
| נהלי טיפול | ABC‏ • PHTLS • אירוע רב נפגעים |  |
| אנשי צוות | מגיש עזרה ראשונה • חובש • פרמדיק • רופא |  |
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מייגן פייהי

| --- | --- |

 לידה:  25 באפריל 1990 (בת 34) Longmeadow, ארצות הברית 
 מדינה:  ארצות הברית 
 תקופת הפעילות:  מ-2009 
 מקום לימודים:  תיכון לונגמדו 
 פרופיל ב-IMDb
 
מייגן פייהי (באנגלית: Meghann Fahy; נולדה ב-25 באפריל 1990) היא שחקנית אמריקאית.
ביוגרפיה

מגיל צעיר, פייהי שרה באירועים שונים ברחבי עיר הולדתה, לונגמאדו במסצ'וסטס. עם זאת, תפקידה הבימתי הראשון היה לשחק את דורותי גייל בהפקה של התיכון שלה של "הקוסם מארץ עוץ".
ביוגרפיה > תיאטרון

במהלך קיץ 2008, פייהי השתתפה באודישנים ולוהקה לשחקנית המחליפה של ג'ניפר דמיאנו בתור נטלי גודמן בהפקה של ארנה סטייג' של "כמעט נורמלי" בסוף 2008. היא נשארה עם צוות השחקנים במהלך העברתו לברודוויי, ועלה שם ב-27 במרץ 2009. ב-19 ביולי 2010, לאחר שדמיאנו עזבה את צוות השחקנים כדי להתכונן למחזמר "ספיידרמן" יום קודם לכן, פייהי נכנסה לתפקיד השחקנית הראשית של נטלי יחד עם מרין מאצי בתור דיאנה. מקנזי מאוזי החליפה אותה בתור השחקנית המחליפה של נטלי. פייהי שיחקה את התפקיד בברודוויי עד לירידת המחזה ב-16 בינואר 2011.
במאי 2011, מייגן חזרה לזמן קצר על תפקידה כנטלי גודמן בסיבוב ההופעות הלאומי הראשון של "כמעט נורמלי".
ביוגרפיה > טלוויזיה וקולנוע

פייהי הופיעה לראשונה בתוכנית "לחיות את החיים" של ABC בפברואר 2010 כסטודנטית האנה אוקונור. התפקיד הסתיים בנובמבר 2010, כשהאנה אוקונור הופיעה בסך הכל ב-81 פרקים.
קרדיטים נוספים בטלוויזיה כוללים את "אחת שיודעת" בתור Devyn והסרט "ולנטיין האבוד" של הולמרק כאם צעירה מתקופת שנות ה-40, קרוליין תומאס, עם בטי ווייט בתור קרוליין כיום וג'ניפר לאב יואיט ככתבת שמסקרת את סיפורה של קרוליין. בשנת 2012, פייהי הופיעה במיני-סדרה "חיות פוליטיות" בתור הבלוגרית השאפתנית ג'ורג'יה וכן ב"קשיחות הכרחית" בתור אוליביה דיפלוריו, המורה שהפכה לבת זוגו של בנה של הדמות הראשית.
בשנת 2016, פייהי לוהקה לתפקיד סאטון בריידי בסדרת הדרמה "עושות כותרות", שעלתה ב-20 ביוני 2017.
בנובמבר 2020, היא לוהקה לתפקיד שותף בסרט הדרמה "The Unbreakable Boy". בפברואר 2022, פייהי לוהקה לתפקיד של דפני סאליבן, אישה הנופשת עם בעלה, בעונה השנייה של סדרת הדרמה של HBO, "הלוטוס הלבן".
בדצמבר 2024, פורסם כי מיני-סדרת הדרמה "The Good Daughter" של Peacock ליהקה את פייהי בתפקיד ראשי, כשרלוט קווין. פייהי החליפה את ג'סיקה בייל, שהייתה אמורה לשחק את שרלוט ולהפיק בפועל אך עזבה את הפרויקט בספטמבר 2024.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2015 | האנשים האלה (אנ') | לונדון |  |
| 2015 | בודהי בוער (אנ') | לורן |  |
| 2016 | מיס סלואן | קלרה תומסון |  |
| 2016 | הזמן שלנו | ג'ן |  |
| 2024 | המפלצת שלך | ג'קי דאנון |  |
| 2025 | The Unbreakable Boy | תרזה |  |
| 2025 | Rebuilding | רובי |  |
| 2025 | Drop | ויולט |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2009 | אחת שיודעת | דווין | עונה 3, פרק 3 |
| 2010–2012 | לחיות את החיים (אנ') | האנה אוקונור | תפקיד חוזר |
| 2011 | ולנטיין האבוד (אנ') | קרוליין רובינסון תומאס הצעירה | סרט טלוויזיה |
| 2011 | האישה הטובה | שלבי הייל | עונה 3, פרק 6 |
| 2012 | קשיחות הכרחית (אנ') | אוליביה דיפלוריו | 4 פרקים |
| 2012 | חיות פוליטיות (אנ') | ג'ורג'יה גיבונס | מיני סדרה; 4 פרקים |
| 2012 | שיקגו FIRE | ניקי רוטקובסקי | 3 פרקים |
| 2013 | It Could Be Worse | ג'וי | פרק אחד |
| 2014 | חוק וסדר: מדור מיוחד | ג'ני אשלר | עונה 15, פרק 19 |
| 2015 | המופע של ג'ים גפיגן | מריה | עונה 1, פרק 10 |
| 2015 | שוטרים בדם | לייסי צ'יימברס | עונה 6, פרק 1 |
| 2017–2021 | עושות כותרות | סאטון בריידי | תפקיד ראשי |
| 2018 | הונאה (אנ') | אלישיה דייוויס | פרק: "היד הבלתי נראית" |
| 2019 | Just Add Romance | קרלי | סרט טלוויזיה |
| 2022 | הלוטוס הלבן | דפני סאליבן | תפקיד ראשי (עונה 2) |
| 2024 | הזוג המושלם | מריט מונקו | סדרת טלוויזיה של נטפליקס |
| יפורסם בהמשך | The Good Daughter | שרלוט קווין | מיני-סדרה של Peacock |
פילמוגרפיה > תיאטרון

"כמעט נורמלי" (2010–2011), בתיאטרון בות': בתור נטלי (מחליפה)
הערות שוליים

1 2  Henderson, Kathy (12 באוגוסט 2010). "Meghann Fahy Savors Stepping Up from Understudy to Star in Next to Normal". Broadway.com. נבדק ב-7 ביוני 2022. {{cite web}}:  (עזרה).
↑  "Next To Normal – Broadway Musical – Original". Internet Broadway Database. נבדק ב-26 ביוני 2022. {{cite web}}:  (עזרה)
↑  "Meghann Fahy – Broadway Cast & Staff". Internet Broadway Database. נבדק ב-26 ביוני 2022. {{cite web}}:  (עזרה)
↑  Bacalzo, Dan (10 בנובמבר 2010). "Broadway's Next to Normal to Close January 16". TheaterMania. נבדק ב-22 בנובמבר 2016. {{cite web}}:  (עזרה)
↑  Everett, Matthew A. (12 במאי 2011). "At the Ordway, "Next to Normal" is a musical full of unusual surprises". Twin Cities Daily Planet. נבדק ב-26 ביוני 2022. {{cite web}}:  (עזרה)
↑  Wagmeister, Elizabeth (10 בינואר 2017). "Freeform Greenlights Cosmopolitan Magazine-Inspired Series 'The Bold Type'". Variety. נבדק ב-6 באוגוסט 2017. {{cite news}}:  (עזרה)
↑  Petski, Denise (22 באוגוסט 2016). "Katie Stevens, Aisha Dee & Meghann Fahy Cast As Leads In Freeform Pilot 'Issues'". Deadline Hollywood. נבדק ב-6 באוגוסט 2017. {{cite news}}:  (עזרה)
↑  N'Duka, Amanda (20 בנובמבר 2020). "Jacob Laval, Meghann Fahy, Peter Facinelli, Patricia Heaton & More Join Zachary Levi In 'The Unbreakable Boy'". Deadline Hollywood. נבדק ב-22 באוגוסט 2022. {{cite news}}:  (עזרה)
1 2  Goldberg, Lesley (10 בפברואר 2022). "'The White Lotus': Meghann Fahy, Theo James Among Four Added to Season 2 Cast". The Hollywood Reporter. נבדק ב-22 באוגוסט 2022. {{cite news}}:  (עזרה)
1 2  Zachary Sosland, 'The White Lotus' Season 2 Cast and Character Guide, Collider, ‏2022-10-29 (באנגלית אמריקאית)
1 2  Rosy Cordero, Rose Byrne & Meghann Fahy To Headline Peacock’s ‘The Good Daughter’ Limited Series, Deadline, ‏2024-12-19 (באנגלית אמריקאית)
| --- | --- |
בקרת זהויות :  ISNI: 0000 0001 1917 0470  LCCN: no2011052841  MusicBrainz: 004862eb-4955-4c3b-a6a8-9d5745e3b4fb  NTA: 417367805  VIAF: 170354535   WorldCat (עם VIAF): 170354535
ראול קסטילו

| --- | --- |

 לידה:  30 באוגוסט 1977  (בן 47) מקאלן, טקסס, ארצות הברית
 סוגה מועדפת:  דרמה
 מדינה:  ארצות הברית 
 תקופת הפעילות:  מ-2000
 מקום לימודים:  אוניברסיטת בוסטון
 פרופיל ב-IMDb
 
ראול קסטילו ג'וניור (באנגלית: Raúl Castillo Jr; נולד ב-30 באוגוסט 1977) הוא שחקן ומחזאי אמריקאי. קסטילו ידוע בזכות התפקידים ששיחק בסרטים "Amexicano" ו-"Cold Weather", וכן בזכות תפקידו כריצ'י בסדרה "Looking" ששודרה ב-HBO. כמו כן הוא השתתף בסרט של הסדרה, "Looking: הסרט".
בנוסף, קסטילו כתב מספר מחזות, הבולטים שבהם נקראים "Border Stories" ו-"Between Me, You, and the Lampshade".
ביוגרפיה

ראול קסטילו ג'וניור נולד לראול ה. קסטילו ולאדלה "אדליטה" רודריגז דה קסטילו. יש לו אח גדול בשם טוני ואחות צעירה יותר. הוריו הם מהגרים מקסיקניים מריינוסה, טמאוליפס שבמקסיקו, ולימים המשפחה עברה למקאלן שבטקסס, שם גדלו הוא ואחיו. עיר הולדתו, מקאלן, מורכבת מאוכלוסייה ש-90% ממוצא מקסיקני. בשל הקרבה לגבול, משפחתו של קסטילו ביקרה לעיתים קרובות בני משפחה שעדיין התגוררו במקסיקו, ולפי קסטילו הוא זכה לחינוך "מאוד דו-תרבותי". הוא ציין שהמגורים בעיירת הגבול גרמו לו להרגיש אמריקאי במקסיקו ומקסיקני בארצות הברית, וכי הוא "אמריקאי מדי עבור מקסיקו, אבל מקסיקני מדי עבור ארצות הברית". הוא התחנך כקתולי, והכינוי שלו בילדות היה "גורדו" ("שמן" בספרדית), בגלל משקלו.
העניין של קסטילו במשחק החל בכיתה ג', כשראה את אחיו הגדול בהפקה של בית הספר לפי הקוסם מארץ עוץ. אחיו, טוני, ניגן בגיטרה והיה מוזיקאי. ראול צפה במסירותו כשהיה יושב ומנגן סולמות בגיטרה במשך שעות, דבר שהעניק לו השראה להשתמש באותה טכניקה בעצמו. שנה לאחר מכן הוא נבחן להצגה של בית הספר "על עכבר ושעון", אך לא היה יכול להפסיק לצחוק באודישן שלו ולכן לוהק לתפקיד השומר שאינו מדבר. בעודו לומד בכיתה ו' בבית ספר קתולי, הוא פגש והתיידד עם הגיטריסט לעתיד רוי מיטשל–קרדנס. יחד עם חבריהם, ניק טרווינו ורוברט ולק, הם הקימו להקת רוק מחתרתית. לפני שהחל במשחק, הוא שקל להמשיך בקריירה כמוזיקאי רוק.
קסטילו הצהיר שהתחיל לשחק כשהיה בן 14. בתיכון, כשחיפש מגמה ומקום בו יוכל להתיידד עם אחרים, בחר במגמת תיאטרון שהייתה פופולרית בעיר הולדתו. הוא הפך למעורב במחלקת הדרמה בתיכון, שלדבריו נראתה לו מהנה. הרקע שלו בניגון מוזיקה מול קהל מגיל 11 הפך את ההופעה על הבמה לטבעית עבורו. בתחילת התיכון פגש גם את טניה סרצ'ו, תסריטאית ומי שהשתתפה בכתיבת "עוזרות בית נחושות", "Looking" ו"בנות", והשניים הפכו לחברים. סרצ'ו השפיעה מאוד על קסטילו, הציגה אותו בפני מחזאים ועודדה את ההעדפה שלו לסוגת הדרמה.
אחרי שסיים את לימודיו, המשיך קסטילו ללמוד כתיבת מחזות בלימודי התואר הראשון שלו באוניברסיטת בוסטון. עם זאת, הוא המשיך לשחק והתמחה בתיאטרון. הוא היה מעלה מחזות באופן קבוע, והפסטיבל שנערך באוניברסיטה אפשר לו להציג את העבודות המקוריות שלו, שרובן היו קשות ועסקו במתחים החברתיים-פוליטיים והגזעיים בגבול מקסיקו וארצות הברית. בנוסף, הוא כתב את שלישיית המחזות שהיו בעלי מערכה אחת, ושנקראו "Border Stories". הוא סיים את לימודיו באוניברסיטת בוסטון בשנת 1999.
קסטילו ראה בעצמו יותר כסופר, למרות יכולות המשחק שלו. רק אחרי הקולג', תוך כדי ביצוע התפקיד הראשי בהפקה Santos & Santos באוסטין, טקסס, הוא הרגיש בנוח להזדהות גם כשחקן. בסופו של דבר, עבר לניו יורק ב-2002.
קריירת משחק > תיאטרון

לקסטילו קריירת משחק נרחבת מחוץ לברודוויי. הופעת הבכורה שלו על הבמה הייתה בהפקה של תיאטרון LAByrinth בשנת 2006. בהצגה זו פגש את השחקנית סנדרה או. ב-2009 הופיע בבכורה אוף ברודוויי של הסרט A Lifetime Burning. ב-2012 לוהק להצגה על רצח העם בגואטמלה שנקראה "Fish Men". קסטילו שיחק גם בהצגה Death and the Maiden שעוסקת בחייהם של זוג, שבו האישה התמודדה עם כמה מהזוועות שהתרחשו בשלטון דיקטטורי.
קריירת משחק > סרטים

קסטילו הופיע לראשונה בסרט הקצר Immaculate Perception שיצא ב-2005. הוא שיחק בכמה סרטים קצרים אחרים לפני הבכורה שלו בסרט העלילתי Amexicano שיצא ב-2007. הסרט הוקרן בפסטיבל הסרטים טרייבקה וזכה בפרס חבר השופטים. ב-2019 שיחק בתפקיד הראשי בסרט העצמאי "El Chicano" עליו זכה לשבחים מההוליווד ריפורטר, שציין כי "הופעתו הכריזמטית בתפקיד הראשי נושאת הרבה ממשקל הסרט".
קריירת משחק > טלוויזיה

קסטילו הופיע במספר סדרות טלוויזיוניות שונות, כמו "האחות ג'קי", "Blue Bloods" ו"חוק וסדר". הוא לוהק לתפקיד הראשי בסדרת האקשן הקומית The Trainee והופיע בסדרת האינטרנט East WillyB בתפקיד חוזר.
בשנת 2014 לוהק לסדרה "Looking" שבה שיחק את ריצ'י, מושא האהבה של הדמות הראשית פטריק.
קסטילו תיאר את תפקידו ב-"Looking" כחשוב לקהילה הלטינית ולקהילת הלהט"ב. באחד הראיונות אמר כי "במיוחד בהיותי סטרייט, רציתי לכבד את הדמות הזו. אף על פי שזה לא ייצג את כל הקהילה - זה היה רק סיפור אחד - ידעתי שיהיו הרבה ציפיות. אני יודע, אחרי שעשיתי פרויקטים סביב הקהילה הלטינית, שיהיו הרבה אנשים שישימו לב". הוא אמר למגזין אאוט שהוא מקווה שהדמות שלו תאיר ותחנך גם את הקהל הסטרייטי, וגם תשפוך אור על החוויות של הקהילה הגאה הלטינית. קסטילו והדמות ריצ'י זכו לעוקבים רבים ברשתות החברתיות. בעונה השנייה צורף כחבר קבוע בקאסט השחקנים. עם זאת, בגלל רייטינג נמוך הוחלט לבטל את הסדרה אחרי העונה השנייה שלה, ולהפיק במקומה סרט טלוויזיה שיחתום אותה.
בשנת 2015 קסטילו הופיע בתור אדוארדו פלמינגו, נבל חסר רגשות בדרמה "גות'האם" ששודרה בפוקס.
כתיבת מחזות

קסטילו התעניין זמן רב במחזאות, למד זאת בקולג' ובתחילת דרכו ראה את עצמו כמחזאי יותר מאשר כשחקן. במהלך הקולג', קסטילו כתב בקביעות מחזות לפסטיבלים של מחזאים שנוהלו על ידי סטודנטים. אחד ממחזות הקולג' שלו שהופקו בפסטיבל הסטודנטים הייתה שלישיית מחזות בני מערכה אחת בשם Border Stories, על החיים בגבול ארצות הברית-מקסיקו בריינוסה. לאחר שעבר לניו יורק, הוא הצטרף בתחילה ל-LAByrinth Theatre Company כסופר לפני שהפך גם לשחקן. המחזה שכתב קסטילו, Knives and Other Sharp Objects, על מעמד, גזע והטמעה תרבותית בדרום טקסס, עלה לראשונה בתיאטרון הציבורי בשנת 2009. המחזה זכה לביקורות פושרות. ההצגה שלו Between You, Me, and the Lampshade פותחה בתיאטרון אטלנטיק, והיא עלתה בבכורה ב-2015 עם תיאטרון ויסטה בשיקגו, חברת התיאטרון הלטיני הגדולה באילינוי. הקומדיה האפלה של ראול קסטילו חוקרת את חיי המשפחה בגבול ארצות הברית–מקסיקו.
פרסים

בשנת 2012 זכתה קסטילו בציון לשבח של AFI על תפקידו הראשי ב-"Narcocorrido". ראול קסטילו זכה באזכור מיוחד בפסטיבל הסרטים העצמאיים באשלנד בשנת 2012 על תפקידו בסרט "My Best Day". בשנת 2014, האגודה הלאומית של מפיקים עצמאיים לטיניים העניקה לקסטילו את פרס לופה כהוקרה על הופעתו ב-"Looking". הוא השחקן השני שזכה בפרס לופה.
חיים אישיים

אף על פי שקיבל חינוך דו–תרבותי, קסטילו הצהיר שתמיד הרגיש שבשל העובדה שגדלו אמריקאים, הוא ואחיו נחשבו תמיד ל"גרינגו", כינוי לזרים שאינם יודעים את השפה, כשביקרו במקסיקו. קסטילו מזדהה כמקסיקני–אמריקאי. הוא תיאר את ילדותו כמוגנת מגזענות ומדינמיקה גזעית בשל האוכלוסייה ההיספנית והלטינית הגדולה שמתגוררת במקאלן.
קסטילו קרוב מאוד למשפחתו. אף על פי שגדל כקתולי, הוא תיאר את עצמו ב-2013 כ"לא דתי במידה כזאת". עוד הוא תיאר את הוריו כ"סגנון ישן ומסורתי, [אבל] פתוחים מאוד לרעיונות חדשים". לפני שהשתתף בפרק הפיילוט של "Looking", הוא כתב למשפחתו מכתב בו הסביר לה את ההיבטים העמוקים יותר שבתוכנית, וזכה בתמיכתה.
פילמוגרפיה > סרטים

| שנה | סרט | תפקיד | הערות |
| --- | --- | --- | --- |
| 2005 | Immaculate Perception | חוסה | סרט קצר |
| 2005 | Tadpoles | האיש | סרט קצר |
| 2007 | The Negative | ריק דל ואלה | סרט קצר |
| 2007 | Amexicano | איגאנציו |  |
| 2008 | Paraíso Travel | קרלוס |  |
| 2009 | Don't Let Me Drown | אלכס |  |
| 2010 | Cold Weather | קרלוס |  |
| 2012 | Hated | נוסע ברכבת |  |
| 2012 | My Best Day | ניל |  |
| 2013 | Bless Me, Ultima | אנדרו |  |
| 2015 | Sweets | לינקולן |  |
| 2015 | Staring in the Sun | סוני |  |
| 2016 | כתבים מיוחדים | דומינגו |  |
| 2017 | Permission | הרון |  |
| 2018 | We the Animals | פאפס |  |
| 2018 | לא שפויה (אנ') | ג'ייקוב |  |
| 2019 | El Chicano | דייגו/פדרו |  |
| 2019 | רצח כתוב היטב | שוטר |  |
| 2021 | Little Fish | בן |  |
| 2021 | שומר טינה | סאם |  |
| 2021 | צבא המתים | מיקי גוזמן |  |
| 2021 | The Same Storm | ג'ואי |  |
| 2021 | Night Teeth | ג'יי פרז |  |
| 2021 | אמא או אנדרואידים | ארתור |  |
| 2022 | Cha Cha Real Smooth | ג'וזף |  |
| 2022 | גאוות יחידה | רוסאלס |  |
| 2023 | מיגל רוצה מכות | אלברטו |  |
| 2023 | קסנדרו | ג'רארדו |  |
| 2024 | Barron's Cove | נווארו |  |
| 2025 | Push | הלקוח |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2009 | האחות ג'קי | ג'וזף | פרק: "Nose Blood" |
| 2009 | חוק וסדר | אדי בלנקו | פרק: "Boy Gone Astray" |
| 2009 | כל ילדיי | קרלוס | פרק 1 |
| 2009 | Damages | שוטר | פרק: "Drive It Through Hardcore" |
| 2011 | החניך | הנרי האוול / החניך | 3 פרקים |
| 2011–2013 | East WillyB | אדגר | 3 פרקים |
| 2012 | The Girl | סוכן משמר הגבול | סרט טלוויזיה |
| 2013 | Murder In Manhattn | נלסון | סרט טלוויזיה |
| 2013 | Blue Bloods | ראול | פרק: "אין חרטות" |
| 2014–2015 | Looking | ריצ'י דונאדו ונטורה | 14 פרקים |
| 2015 | גות'האם | אדוארדו פלמינגו | פרק: "Rise of the Villains: A Bitter Pill to Swallow" |
| 2016 | Looking: הסרט | ריצ'י דונאדו ונטורה | סרט טלוויזיה |
| 2016 | Easy | ברנרדו "ברני" | פרק: "Controlada" |
| 2017 | ריברדייל | אוסקר קסטילו | פרק: "Chapter Five: Heart of Darkness" |
| 2017–2018 | לא טיפוסי | ניק | 10 פרקים |
| 2018 | שבע שניות | פליקס אוסוריו | 10 פרקים |
| 2019 | וידה | באקו | 4 פרקים |
| 2023 | Class of '09 | עמוס גרסיה | 6 פרקים |
| TBA | Task | קליף | מיני-סדרה עתידית של HBO |
יונתן קלימי (מיני-אלבום)

"יונתן קלימי" הוא המיני-אלבום הראשון של המוזיקאי הישראלי יונתן קלימי. הוא יצא לאור ב-22 ביולי 2024 בהוצאה עצמית תחת חברת ההפצה D-Music.
רקע והוצאה

עדן בן זקן הייתה מהראשונות שגילתה את קלימי, והזמינה אותו לשיר בחתונתה. קלימי כתב ושר את השיר "החיים" בחתונה, שהפך להצלחה גדולה. לאחר הצלחת השיר, קלימי ותמר יהלומי הפכו למבוקשים על ידי אמנים רבים בישראל, כולל שרית חדד, איל גולן, עומר אדם ואחרים. קלימי ויהלומי כתבו להיטים רבים לאמנים אלו, וזכו להצלחה רבה בתעשיית המוזיקה הישראלית.
בשנת 2020, קלימי התחיל לפתח את קריירת הסולו שלו, למרות הקשיים שמגפת הקורונה הביאה.
ב-22 ביולי 2024 הוא הוציא את המיני-אלבום הראשון שלו, הנושא את שמו, הכולל ארבעה שירים, וערך הופעות סולד אאוט.
רשימת רצועות

| מס' | שם | כותב(ים) | מפיק_ים) | משך |
| --- | --- | --- | --- | --- |
| 1. | אשקלוני רווק  | תמר יהלומי ויונתן קלימי | נדב אהרוני | 3:35 |
| 2. | פרח שלי  | יהלומי וקלימי | תמר יהלומי ויונתן קלימי | 3:38 |
| 3. | בגידות  | יהלומי וקלימי | יהלומי וקלימי | 3:25 |
| 4. | ג'יפ שחור  | אלי מזרחי, מור שלומוביץ, יהלומי, וקלימי | יהלומי וקלימי | 3:18 |
| משך כולל: | משך כולל: | משך כולל: | משך כולל: | 13:57 |
הערות שוליים

1 2 3  ליאור אוחנה, "עדן בן זקן הזמינה אותי לשיר לה בחופה. אחרי זה היא שרה את השיר שלי לביבי. נהייתה היסטריה", באתר ynet, 9 באוגוסט 2024